nvidia/miracl-vision huggingface dataset:
తెలంగాణ రాష్ట్ర రోడ్డు రవాణా సంస్థ

తెలంగాణ రాష్ట్ర రోడ్డు రవాణా సంస్థ (TGSRTC) అనేది భారతదేశంలోని తెలంగాణ రాష్ట్రానికి చెందిన స్వంత రోడ్డు రవాణా సంస్థ. ఇది 2015లో ఆంధ్రప్రదేశ్ రోడ్డు రవాణా సంస్థ నుండి వేరుపడి యేర్పడింది, రాష్ట్రంలోని వివిధ ప్రాంతాలకు, ఆంధ్రప్రదేశ్, తమిళనాడు, కర్ణాటక, మహారాష్ట్ర, గోవా, ఒడిశా, ఛత్తీస్‌ఘడ్ వంటి రాష్ట్రాలలోని నగరాలకు, పట్టణాలకు ఈ సంస్థ రవాణా సౌకర్యాన్ని కల్పిస్తున్నది. ఈ సంస్థ ద్వారా రోజుకు సుమారు 9.2 మిలియన్ల ప్రజలకు సౌకర్యం కలుగుతుంది. ఈ సంస్థలో మూడు జోన్లు, వాటిలో 97 డిపోలు ఉన్నాయి. 2023, జూలై 31న హైదరాబాద్‌లోని సచివాలయంలో ముఖ్యమంత్రి కె. చంద్రశేఖర్‌ రావు అధ్యక్షతన జరిగిన మంత్రివర్గ సమావేశంలో టీఎస్‌ఆర్టీసీ ఉద్యోగులను తెలంగాణ ప్రభుత్వంలో విలీనం చేయాలని మంత్రివర్గం నిర్ణయం తీసుకోగా, ఈ ప్రతిపాదన బిల్లుకు ఆగస్టు 6న శాససభసలో ఆమోదం లభించింది. 1932లో నిజాం రాష్ట్ర రైల్వేలో భాగంగా భారతదేశంలోనే మొట్టమొదటిసారిగా తెలంగాణ రాష్ట్రంలో రోడ్డు రవాణా సంస్థను ఏర్పాటు చేశారు. దీని పేరు ‘నిజాం రాష్ట్ర రైల్వే - రోడ్డు రవాణా శాఖ’ (ఎన్‌ఎస్‌ఆర్-ఆర్‌టీడీ) గా ఉండేది. ఈ సంస్థను 1951 నవంబరు 1 హైదరాబాద్ రాష్ట్రంలో విలీనం చేసారు. 1932లో ప్రభుత్వమే రహదారులను జాతీయం చేసి బస్సులను నడిపింది. ఎన్‌ఎస్‌ఆర్-ఆర్‌టీడీ సంస్థను హైదరాబాద్ రాష్ట్రంలో విలీనం చేసిన తేది
1922-24 మన్య విప్లవం

1922-1924 మధ్యకాలంలో రంప లేదా మన్యం అటవీ ప్రాంతంలో అల్లూరి సీతారామరాజు నేతృత్వంలో బ్రిటీష్ ప్రభుత్వంపై స్థానిక గిరిజనులు చేసిన తిరుగుబాటును మన్య విప్లవంగా పిలుస్తారు. పశ్చిమగోదావరి జిల్లాలోని మోగల్లు ప్రాంతానికి చెందిన క్షత్రియ కులస్తుడు, జాతీయోద్యమ భావాలు కలిగిన యువకుడు అల్లూరి సీతారామరాజు రంప ప్రాంతానికి స్థానికులైన గిరిజన నాయకులు గం గంటందొర, గం మల్లుదొర, అగ్గిరాజు, యెండు పడాల్ వంటివారితో సహకారంతో గిరిజనుల మద్దతుతో ఈ విప్లవోద్యమానికి నాయకత్వం వహించాడు. గిరిజనుల జీవికలో ముఖ్యమైన భాగాలైన పోడు వ్యవసాయం, తేనె వంటి అటవీ ఉత్పత్తుల సేకరణ వంటివాటిని నిషేధించడం, నియంత్రించడమో చేసి అటవీ వనరులను అన్యాయంగా దోచుకుంటూండడం, గిరిజనుల నుంచి పన్నులు వసూలుచేసే ముఠాదారుల అధికారాలు తొలగించడం, మైదాన ప్రాంతం నుంచి బ్రిటీష్ వారు ప్రోత్సహించగా వచ్చిన వ్యాపారులు వీరి అమాయకత్వం ఆధారంగా గిరిజనులను నష్టాలపాలు చేయడం వంటి కారణాలతో ఈ ప్రాంతంలో 19వ శతాబ్ది చివరి దశకాల్లోనూ, 20వ శతాబ్ది తొలినాళ్ళలోనూ కొన్ని తిరుగబాట్లు (పితూరీలని పేరు) జరిగాయి. బ్రిటీష్ ప్రభుత్వం వీటిని అణచివేసినా దోపిడీ కొనసాగించడం, కరువుకు ఈ విధానాలు తోడై గిరిజనులు ఆకలితోనూ, స్వతంత్ర జీవనం కోల్పోవడంతోనూ ఆగ్రహంతో ఉండడం ఈ తిరుగుబాటుకు కొన్ని కారణాలు. అల్లూరి సీతారామరాజు స్వయంగా జాతీయోద్యమంలో పాల్గొన్న వ్యక్తి. ఈ తిరుగుబాటు స్వభావంలో జాతీయోద్యమ స్ఫూర్తి, స్వాతంత్ర్య పోరాట లక్ష్యాలు ఉన్నాయా అన్న విషయంపై చరిత్రకారులకు భిన్నాభిప్రాయాలు ఉన్నాయి. 1922 ఆగస్టు 22న ఈ తిరుగుబాటులోని తొలి దాడి ప్రారంభమైంది. ప్రధానంగా రంప అటవీ ప్రాంతంలోని పలు పోలీసు స్టేషన్ల మీద దాడులు జరిగాయి. ఈ దాడుల అనంతరం స్టేషన్‌లోని ఆయుధాలు తిరుగుబాటుదారులు జప్తుచేసుకుని వెళ్ళేవారు. 1922 సెప్టెంబరులో ఈ తిరుగుబాటును అణచడానికి ఏర్పాటుచేసిన ప్రత్యేక పోలీసు దళాన్ని తిరుగుబాటులు సమర్థవంతంగా దెబ్బతీయడంతో వారికి గౌరవం పెరిగింది. ప్రత్యేకించి బ్రిటీష్ ఉన్నతాధికారులనే లక్ష్యంగా చేసుకుని పలువురుని హతమార్చారు. 1923లో ఉద్యమాన్ని దెబ్బతీయడానికి పోలీసులు గిరిజనులను చిత్రహింసలు పెట్టినా వారు ఉద్యమకారుల పక్షానే నిలిచారు
మాగంటి వెంకటేశ్వరరావు

మాగంటి వెంకటేశ్వరరావు (బాబు) ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014 భారత సార్వత్రిక ఎన్నికలలో ఏలూరు లోక్‌సభ నియోజకవర్గం నుండి తెలుగుదేశం పార్టీ తరపున లోక్‌సభ సభ్యునిగా గెలుపొందాడు. ఆయన సామాజిక కార్యక్రమాల ద్వారా ప్రసిద్ధుడు. ఆయన కొల్లేరు ప్రాంత గ్రామాలకు త్రాగునీటిని ట్యాంకర్ల ద్వారా పంపిణీ చేస్తూంటాడు. పేద, వికలాంగ ప్రజలకు ట్రై సైకిళ్ళను కూడా అందజేశాడు. ఆర్థికంగా వెనుకబడిన విద్యార్థులకు ఉపకార వేతనాలను కూడా అందిస్తుంటాడు. ఎం.ఆర్.సి ట్రస్టు ద్వారా వైద్య క్యాంపులు నిర్వహిస్తుంటాడు. ఆయన శ్రీమతి పద్మావల్లి దేవిని 1981 ఫిబ్రవరి 18 న వివాహమాడాడు. ఆయనకు ఇద్దరు కుమారులు, ఒక కుమార్తె. ఆయన మొదటిసారిగా 12వ లోక్‌సభకు 1998లో ఎన్నికైనారు
ధ్వనితరంగశాస్త్రం

ధ్వనితరంగశాస్త్రం లేదా అకౌస్టిక్స్ అనేది వాయువులు, ద్రవాలు, ఘనాలలో యాంత్రిక తరంగాలు అధ్యయనం చేసే శాస్త్రం. ఈ తరంగాలు కంపనం, ధ్వని, అల్ట్రాసౌండ్, ఇన్‌ఫ్రాసౌండ్ చేయవచ్చు. ఈ అకౌస్టిక్స్ రంగానికి చెందిన శాస్త్రవేత్తను అకౌస్టిసియన్ అంటారు. ధ్వని రంగంలో పనిచేసే శాస్త్రవేత్తని శబ్ద ఇంజనీర్ అని పిలుస్తారు. ధ్వని శాస్త్రం అనేది దాని ఉత్పత్తి, ప్రసారం, ప్రభావాలతో సహా ధ్వనిని అధ్యయనం చేస్తుంది. ఇది భౌతిక శాస్త్రం, ఇంజనీరింగ్, మనస్తత్వశాస్త్రం, సంగీతంతో సహా వివిధ రంగాలను కలిగి ఉంటుంది. ధ్వని తరంగాల కొలత, విశ్లేషణ, తారుమారుని ధ్వనిశాస్త్రం కలిగి ఉంటుంది, ఇవి గాలి, నీరు లేదా ఘనపదార్థాల వంటి మాధ్యమం ద్వారా వ్యాపించే కంపనాలు. భౌతిక శాస్త్రంలో, ధ్వని తరంగాల యొక్క పౌనఃపున్యం, తరంగదైర్ఘ్యం, వ్యాప్తి, వేగం వంటి భౌతిక లక్షణాల అధ్యయనంలో ధ్వనిశాస్త్రం ఉంటుంది. మైక్రోఫోన్‌లు, లౌడ్‌స్పీకర్‌లు, అకౌస్టిక్ మెటీరియల్‌ల వంటి ధ్వని తరంగాలను మార్చే పరికరాలను రూపొందించడానికి, అభివృద్ధి చేయడానికి ఎకౌస్టికల్ ఇంజనీర్లు భౌతిక శాస్త్ర సూత్రాలను వర్తింపజేస్తారు. మనస్తత్వ శాస్త్రంలో, ధ్వనిశాస్త్రంలో మానవులు ధ్వనిని ఎలా గ్రహిస్తారు, ప్రతిస్పందిస్తారు అనే అధ్యయనాన్ని కలిగి ఉంటుంది. ఇది ధ్వని నాణ్యత యొక్క అవగాహన, ఆరోగ్యం, శ్రేయస్సుపై శబ్దం యొక్క ప్రభావాలు, చికిత్సా సాధనంగా ధ్వనిని ఉపయోగించడం వంటి పరిశోధనలను కలిగి ఉంటుంది. సంగీతంలో, ధ్వనిశాస్త్రంలో సంగీత వాయిద్యాల భౌతిక లక్షణాలు, అవి ధ్వనిని ఎలా ఉత్పత్తి చేస్తాయో అధ్యయనం చేస్తుంది
సత్య కృష్ణన్

సత్య కృష్ణన్ ఒక ప్రముఖ సినీనటి. ఎక్కువగా తెలుగు సినిమాలలో నటించింది. హోటల్ మేనేజ్మెంట్ ప్రొఫెషనల్ గా పనిచేస్తున్న ఆమెను శేఖర్ కమ్ముల తన మొదటి సినిమా డాలర్ డ్రీమ్స్ సినిమాతో వెండితెరకు పరిచయం చేశాడు. సత్య కృష్ణన్ ఎక్కువగా సహాయ పాత్రలు పోషించింది. ఆనంద్ సినిమాలో కథానాయికకు స్నేహితురాలిగా ఆమె పోషించిన అనిత పాత్ర బాగా ప్రాచుర్యం పొందింది. సత్య కృష్ణన్ హైదరాబాదులో తన చదువు పూర్తిచేసింది. హోటల్ మేనేజ్ మెంట్ లో డిగ్రీ పూర్తి చేసిన ఆమె హైదరాబాదులోని తాజ్ గ్రూప్ ఆఫ్ హోటల్స్ లో ఉద్యోగంలో చేరింది. ఎయిర్ హోస్టెస్ కావాలనేది ఆమె కల. 2000 లో శేఖర్ కమ్ముల తన మొదటి సినిమా డాలర్ డ్రీమ్స్ సినిమాతో వెండితెరకు పరిచయం చేశాడు. తరువాత ఆమె వివాహం చేసుకుని పంజాగుట్ట లోని ఓ బ్యాంకు ఉద్యోగంలో చేరింది. నాలుగేళ్ళ తరువాత మళ్ళీ శేేఖర్ కమ్ముల ఆనంద్ సినిమాలో అవకాశం ఇచ్చాడు. ఆ సినిమాకి ఆమెకు ఉత్తమ సహాయనటిగా నంది అవార్డు దక్కింది
కొమ్మారెడ్డి సూర్యనారాయణ

1990లో తన మనుమడితో చిత్రం కొమ్మారెడ్డి సూర్యనారాయణ (జ: 1907 మార్చి 8 - మ: 1995 మే 6) భారత పార్లమెంటు లోని రాజ్యసభ, లోక్‌సభ సభ్యులు, భారత స్వాతంత్ర్యసమరయోధులు, గాంధేయవాది. కొమ్మారెడ్డి సూర్యనారాయణ పశ్చిమగోదావరి జిల్లా లోని పోతునూరు గ్రామంలో బ్రహ్మయ్య, కనకమ్మ దంపతులకు 1907 మార్చి 8 నజన్మించాడు. స్వగ్రామంలో ప్రాథమిక విద్యనభ్యసించాడు. 1921 లో చదువులను విడిచిపెట్టి మహాత్మాగాంధీ పిలుపు మేరకు జాతీయ కాంగ్రెసులో స్వచ్ఛంద కార్యకర్తగా చేరాడు. సూర్యనారాయణ భారత స్వాతంత్ర్య పోరాటంలో అనేకసార్లు జైలుశిక్ష అనుభవించారు. ఆయన కుటుంబంలో ఆయన తండ్రి బ్రహ్మయ్య, కనకమ్మలతో పాటు 12 మంది స్వాతంత్ర్యోద్యమంలో జైలుకు వెళ్లారు. 1930లో ఉప్పు సత్యాగ్రహం ఉద్యమంలో పాల్గొన్నాడు. 1932 లో సహాయనిరాకరణోద్యమం, 1942లో క్విట్ ఇండియా ఉద్యమం లలో పాల్గొన్నాడు. ఈ ఉద్యమాలలో పాల్గోని మొత్తం నాలుగు సంవత్సరాలు జైల్లో ఉన్నారు. ఆయన 1933, 1936 మధ్య పోతునూరు గ్రామ సర్పంచ్ గా ఎన్నికయ్యాడు. 1936–37 లో జిల్లా కాంగ్రెస్ కమిటీకి జాయింట్ సెక్రటరీగానూ, 1947-48 లో పశ్చిమగోదావరి జిల్లా జిల్లా కాంగ్రెస్ కమిటీ అధ్యక్షునిగాను సేవలనందించాడు. ఆంధ్ర ప్రదేశ్ కాంగ్రెస్ కమిటీ సభ్యునిగా 25 సంవత్సరాల పాటు తన సేవలనందించాడు
మిస్సుల సూర్యనారాయణమూర్తి

మిస్సుల సూర్యనారాయణమూర్తి (జననం 1911) బి.యస్సీ భారతదేశ రాజకీయవేత్త, పార్లమెంటు సభ్యులు. ఆయన కొండకర్ల లోని బ్రాహ్మణ కుటుంబంలో శ్రీ వెంకన్నకు జన్మించారు. ఆయన ఎం.ఎస్.అన్నపూర్ణాదేవిని మే 29, 1929 న వివాహమాడారు. ఆయనకు ఆరుగురు పిల్లలు. వారిలో నలుగురు కుమారులు, ఇద్దరు కుమార్తెలు. మూర్తి రసాయనశాస్త్రంలో బి.యస్సీ చదివారు. ఆయన అనకాపల్లికి దగ్గరలో గల సుగర్ ప్లాంట్ లో పనిచేసేవారు. ఆ కాలంలో సుగర్ టెక్నాలజీలో కార్బన్ క్రియాశీలకతపై పరిశోధనలు చేసారు
మధుమిత

మధుమిత (జ. ఆగస్టు 20, 1981) ఒక నటి. ఆమె అసలు పేరు స్వప్న మాధురి. దక్షిణాది సినిమాలలో ముఖ్యంగా తెలుగు, తమిళ భాషల్లో ఎక్కువగా సహాయ పాత్రలు పోషించింది. పుట్టింటికి రా చెల్లీ, మన్మథుడు లాంటి గుర్తింపదగ్గ పాత్రలు ధరించింది. ప్రముఖ నటుడు శివ బాలాజీ ని వివాహమాడింది. మధుమిత స్వప్నమాధురి అనే పేరుతో 2002 లో విడుదలైన సందడే సందడి అనే చిత్రంలో ముఖ్యమైన సహాయపాత్రతో తెలుగు సినీ పరిశ్రమలో ప్రవేశించింది. తరువాత మన్మథుడు, అమ్మాయిలు అబ్బాయిలు, పుట్టింటికి రా చెల్లి లాంటి సినిమాలలో సహాయపాత్రలు చేసింది. అర్జున్ కు చెల్లెలుగా నటించిన పుట్టింటికి రా చెల్లీ సినిమా 275 రోజులు ఆడి సంచలన విజయాన్ని నమోదు చేసింది.  తరువాత ఆమెను పార్తిబన్ కుడైకుళ్ మళై అనే సినిమాతో తమిళ సినీపరిశ్రమకు పరిచయం చేశాడు. ఈ సినిమాలో ఆమె కథానాయికగా నటించింది. ఆ పాత్ర పేరైన మధుమిత ను తన అసలు పేరుగా మార్చుకున్నది
చుండూరు ఘటన

ఆగస్టు 6 1991న చుండూరు, ఆంధ్రప్రదేశ్ గ్రామంలో దళితులపై అగ్రకులస్తులు(రెడ్డి)చేసిన దాడి, హత్యాకాండలను చుండూరు ఘటనగానూ, చుండూరు హత్యాకాండగానూ అభివర్ణిస్తారు. 1991 ఆగస్టు 6న గుంటూరు జిల్లా చుండూరు గ్రామంలో అగ్రవర్ణాల వారు దళితవాడపై దాడి చేసి, వేట కొడవళ్ళతో, గొడ్డళ్లతో, బరిసెలతో దళితులను వెంటాడి, వేటాడి చంపారు. ఆ మారణ కాండలో ఎనిమిది మంది దళితులు ప్రాణాలు కోల్పోగా, ఐదుగురు తీవ్రంగా గాయపడ్డారు. మృతదేహాలను ముక్కలు ముక్కలుగా నరికి, గోనెసంచుల్లో మూటగట్టి, రాళ్ళు కట్టి తుంగభద్రలో పడే శారు. ఇద్దరు అన్నదమ్ములను మల్లెతోటలోనే చంపి భూమిలో తొక్కేశారు. ఒకరిని సజీవంగానే సంచులలో కుక్కి కాలువలో పడేశారు. ఈ ఘోరంపై వెల్లువెత్తిన ప్రజాగ్రహం కారణంగా ఏర్పాటైన ప్రత్యేక కోర్టు 16 ఏళ్ల సుదీర్ఘ విచారణ తదుపరి, 2007లో తీర్పును వెలువరించింది. ఇది అరుదైన వాటిలో కెల్లా అత్యంత అరుదైన కేసు కాదంటూ నిందితులకు మరణశిక్ష గాక, యావజ్జీవ కారాగార శిక్ష విధించింది. ప్రత్యేక కోర్టు చేసిన ఈ వ్యాఖ్య నేరం తీవ్రతను తగ్గించేసింది. ఏడేళ్ల తర్వాత ఏపీ హైకోర్టు ప్రాసిక్యూషన్ నేరాన్ని నిరూపించడంలో విఫలమైందంటూ నిందితులందరినీ విడుదల చేయాలని తీర్పు చెప్పింది. ఈ కేసులో 21 మంది నిందితులకు కింది కోర్టు విధించిన శిక్షలను రద్దు చేస్తూ రాష్ట్ర హైకోర్టు తీర్పు ఇచ్చింది. అంతేగాకుండా ఇదే కేసులో 35 మందికి విధించిన ఏడాది జైలు శిక్షను కూడా న్యాయస్థానం రద్దు చేస్తూ తీర్పు ఇచ్చింది
అణు కేంద్రకం

(ప్రస్తుతం ఈ పేజీ ఖాళీగా ఉంది)
మాచాని సోమప్ప

మాచాని సోమప్ప యెమ్మిగనూరు వీవర్స్ కోఆపరేటివ్ సొసైటీ (YWCS) వ్యవస్థాపకుడు, యెమ్మిగనూరు అభివృద్ధికి నాంది వేసిన వ్యక్తి, పద్మశ్రీగ్రహీత. ఆయన చేనేత సహకార పితామహుడు ఆయన 1938లో స్థాపించిన వైడబ్ల్యూసిఎస్ సొసైటీ ద్వారా చేనేతలు వేసిన చేనేత బట్టలపై ఇందిరాగాంధీ, లాల్‌బహుదూర్ శాస్ర్తీ కూడా ప్రశంసించారు. మాచాని సోమప్ప భారతీయ పారిశ్రామికవేత్త, విద్యావేత్త, సమాజ సేవకులు, మాచాని సోమప్ప గ్రూప్ ఆఫ్ ఇండస్ట్రీస్ వ్యవస్థాపకులు. ఆయనా 1904 లో ఆంధ్రప్రదేశ్ రాష్ట్రంలో కర్నూలు జిల్లాకు చెందిన యెమ్మిగనూరు గ్రామంలో జన్మిచారు. 1934 లో కరువు వచ్చినప్పుడు ఆయన తన ప్రాంతంలోని చేనేత కార్మికులకు సహాయాన్నందించాడు. ఆయన "యెమ్మిగనూరు వీవర్స్ కోఆపరేటివ్ సొసైటీ"ని స్థాపించారు. in 1938. ఆయన ఆధ్వర్యంలో ఎమ్మిగనూరు పేరు దేశవ్యాప్తంగా వినిపిస్తూ ఉండేది. మాచాని సోమప్ప ఎమ్మిగనూరులో సహకార పరపతి సంఘాల ఆధ్వర్యంలో నూలు మిల్లును స్థాపించి వెయ్యిమందికి ఉపాధి కల్పించారు. అలాగే చేనేత సహకార సంఘాన్ని స్థాపించి నాగలదిన్నె, కోసిగి, నందవరం, మంత్రాలయం, ఎమ్మిగనూరులలో ఉన్న 3వేల మంది చేనేత కార్మికులకు ఉపాధి కల్పించాడు. ఎమ్మిగనూరు సహకార సొసైటీ పేరున దేశంలో ఉన్న అన్నిపట్టణాల్లో దుకాణాలను తెరచి చేనేత కార్మికులు తయారు చేసిన వస్త్రాలను విక్రయించి చేనేతలకు ఉపాధి కల్పించాడు. చేనేత రంగానికి వన్నె తెచ్చాడు
అణుకేంద్రక శాస్త్రం

(ప్రస్తుతం ఈ పేజీ ఖాళీగా ఉంది)
సయ్యద్ అహ్మదుల్లా ఖాద్రి

సయ్యిద్ అహ్మదుల్లా ఖాద్రి ( 1909 ఆగస్టు 9 – 1985 అక్టోబరు 5) (లిసాన్-ఉల్-ముల్క్ గా సుపరిచితుడు) భారతీయ రచయిత,  విమర్శకుడు, ఛీఫ్ ఎడిటర్, భారత స్వాతంత్ర్యసమరయోధుడు, భారత రాజకీయవేత్త, హైదరాబాదు ప్రముఖుడు. ఆయన "లుట్‌ఫుదుల్లా ఓరియంటల్ రీసెర్చ్ ఇనిస్టిట్యూట్" యొక్క అధ్యక్షులుగా తన సేవలనందించాడు. ఆయన హైదరాబాదు జర్నలిస్టు అసోసియేషన్ అద్యక్షులుగా కూడా ఉన్నాడు. ఆయన ఆంధ్రప్రదేశ్ లైబ్రరీ కౌన్సిల్ సభ్యుడు. ఖాద్రి 1966 లో భారతదేశ పౌర పురస్కారాన్ని అందుకున్నారు. ఆయన సాహిత్యం, విద్యలో చేసిన కృషికి గానూ ఈ పురస్కారం వరించింది. ఆయన ఆంధ్రప్రదేశ్ రాష్ట్ర శాసనమండలి సభ్యుడుగా కూడా ఉన్నాడు. ఆయన ఆంధ్రప్రదేశ్ రాష్ట్ర హాజ్ కమిటీకి చైర్మన్ గా కూడా వ్యవహరించాడు.ఆయన ఉర్దూ దినపత్రికలైన అయిన సల్తానత్, పైసా అక్బర్ కు ఛీఫ్ ఎడిటరుగా కూడా పనిచేసాడు. అంతకు ముందు ఆయన తండ్రి 1929లో స్థాపించిన తరిఖ్ పబ్లికేష్న్స్ కు ఎడిటరుగా కూడా ఉన్నాడు. ఆయన హైదరాబాదు రాష్ట్రంలో 1909 ఆగస్టు 9లో అల్లామా హకీం సయ్యద్ షామ్‌సుల్లా ఖాద్రి, సయ్యిదా మహబూబ్ బేగం ఖాద్రి దంపతులకు జన్మించాడు. ఆయన కుటుంబం సాహిత్య ప్రపంచంలో సుప్రసిద్ధమైనది
దాసిక దుర్గా ప్రసాదరావు

దశిక దుర్గా ప్రసాదరావు భారతదేశ భూగోళ శాస్త్రవేత్త, జాతీయ రిమోట్ సెన్సింగ్ ఏజన్సీ యొక్క మాజీ డైరక్టరు. ఆయన 1939 లో గుంటూరు-విజయవాడ ప్రాంతంలో జన్మించారు. 1998 లో భారతదేశ జాతీయ అకాడమీ ఆఫ్ సైన్సెస్ నుండి ఫెలోషిప్ పొందారు. ఆయనకు 2001లో భారత ప్రభుత్వం పద్మశ్రీ పురస్కారాన్నందించింది. రెండు సంవత్సరాల తరువాత, ఆయన 2003లో ఇండియన్ సొసైటీ ఆఫ్ రిమోట్ సెన్సింగ్ నుండి భాస్కర అవార్డు పొందారు.
సిరందాసు వెంకట రామారావు

సిరందాసు వెంకట రామారావు, (జ 1936) భారత సంతతికి చెందిన బ్రిటిష్ చిత్రకారుడు. అకను క్యూబిస్ట్ చిత్రకళలో ప్రావీణ్యుడు. 1962లో కామన్వెల్త్ ఫెలోషిప్ పొందాడు. భారత ప్రభుత్వం అతనికి దేశంలోని నాల్గవ అత్యున్నత పురస్కారమైన పద్మశ్రీ యిచ్చి సత్కరించింది. అతని తండ్రి చెక్కతో శిల్పాలు చేసేవాడు. తరువాత నిర్మాణ పని చేసేవాడు. వెంకట రామారావు ఆంధ్రప్రదేశ్ రాష్టంలోని కృష్ణా జిల్లాకు చెందిన గుడివాడ లో 1936లో జన్మించారు. అకౌంటింగ్, బ్యాంకింగ్ లలో 1955లో ఆంధ్ర విశ్వవిద్యాలయం నుండి పట్టాను పొందాడు. ఆ కాలంలో కె.వేణుగోపాల్ వద్ద శిక్షణ పొందాడు. తరువాత కె.శ్రీనివాసులు వద్ద శిక్షణ పొంది  1955లో ఫైన్ ఆర్ట్స్ నందు ప్రభుత్వ డిప్లొమాను చెన్నైలోని కళాక్షేత్రం నుండి పొందాడు
బోరేన్

బొరేన్ (Borane) ఒక అకర్బన వాయు స్థితిలో ఉన్న రసాయన సంయోగ పదార్థం.దీనిని బొరిన్(borine)అని కూడా వ్యావహరిస్తారు.ఈ రసాయన పదార్థం యొక్క శాస్త్రీయ నామం ట్రైహైడ్రిడోబొరేన్ (trihydridoboron). బొరేన్ యొక్క సంకేత రసాయన నామం/ఫార్ములా BH3. రంగు లేని వాయురూప ఈ సంయోగ పదార్థం అధిక ఉష్ణోగ్రత వద్దలేదా విలీన స్థితిలో మాత్రమే స్థిరంగా ఉండును.బోరాన్స్(boranes) చెందిన రసాయన పదార్థాలలో అతి చిన్నసాధారణమైన రసాయన సంయోగ పదార్థం బొరేన్. 1937లో కార్బన్ మొనాక్సైడ్ ను బొరేన్ తో చర్య కావించడం వలన ఏర్పడిన కార్బోనైల్ ట్రైహైడ్రిడో బొరేన్ ను కనుగొన్నారు.త్రికేంద్రియ ద్విఎలక్ట్రాన్ బంధం గురించి తెలియని రోజుల్లో ఈ సమ్మేళన పదార్థఆ విష్కరణ సాధారణ బొరేన్ రసాయన శాస్త్రపరిధిలో ప్రముఖగుర్తింపు పొందినది.మరి కొన్ని సంవత్సరాల తరువాత మాత్రమే దీని ఉనికి గురించిన సమాచారం ప్రత్యక్షంగా రుజువైనది. బొరేన్ అణువు త్రికోణియ సమతల(D3h అణుషౌష్ఠవం)కల్గి ఉన్నది.ప్రయోగాత్మంకంగా నిరూపణ అయిన B–H(బోరాన్ –హైడ్రోజన్)బంధ దూరం 119 pm.ఈ బంధవిలువ డైబొరేన్ అణువులోని B–H(బొరాన్ –హైడ్రోజన్)బంధ దూరంకు సమానం
వెర్నర్ హైసెన్ బర్గ్

వెర్నర్ హైసెన్బర్గ్ (డిసెంబరు 5, 1901 – ఫిబ్రవరి 1, 1976) జర్మనీకి చెందిన ప్రఖ్యాత భౌతిక శాస్త్రవేత్త. క్వాంటమ్ యాంత్రిక శాస్త్రాన్ని అభివృద్ధి చేసిన వారిలో ప్రధానమైన వాడు. 1925 లో తన సిద్ధాంతాల్ని ప్రచురించడం ప్రారంభించాడు. 1927 లో ఆయన ప్రతిపాదించిన అస్థిరత్వ నియమంతో శాస్త్రపరిశోధనలో ఖ్యాతి గడించాడు. 1932 లో క్వాంటం యాంత్రిక శాస్త్రాన్ని సృష్టించినందుకు గాను ఆయనకు నోబెల్ బహుమతి లభించింది.  ఆయన ఇంకా అణుకేంద్రకం, ఫెర్రోమాగ్నటిజం, విశ్వకిరణాలు, అణువుకన్నా సూక్ష్మమైన కణాలు లాంటి విషయాలపై పరిశోధన చేశాడు. పశ్చిమ జర్మనీలో మొట్టమొదటి అణు రియాక్టరుకు, 1957 మ్యూనిక్ లో ఒక ప్రయోగాత్మక రియాక్టరుకు ప్రణాళిక తయారు చేశాడు. రెండవ ప్రపంచ యుద్ధ సమయంలో ఆయన అణువులపై చేసిన పరిశోధనపై కొంత వివాదం కూడా నెలకొని ఉన్నది. యుద్ధం అయిపోయిన తరువాత కైజర్ విల్హెహ్మ ఇన్స్టిట్యూట్ ఆఫ్ ఫిజిక్స్ కి డైరెక్టరుగా నియమితుడయ్యాడు. దీని పేరే తరువాతి కాలంలో మాక్స్ ప్లాంక్ ఇన్స్టిట్యూట్ ఫర్ ఫిజిక్స్ గా మార్చబడింది. ఆయన జర్మన్ రీసెర్చి కౌన్సిల్ కి అధ్యక్షుడిగానూ, అణు భౌతిక శాస్త్రానికి సంబంధించిన పలు కమీషన్లకు ఛైర్మన్ గా వ్యవహరించాడు.
ఎ.ఎస్.జగన్నాథశర్మ

అయలసోమయాజుల నీలకంఠేశ్వర జగన్నాథశర్మ (ఎ.ఎస్.జగన్నాథశర్మగా ప్రసిద్ధులు) శతాధిక తెలుగు కథా రచయిత.  2017లో ఆంధ్రప్రదేశ్ ప్రభుత్వం చే కళారత్న పురస్కారం అందుకున్నారు. ఆయన విజయనగరం జిల్లా పార్వతీపురం లో ఏప్రిల్ 13 1956 లో జన్మించారు. చిన్ననాటినుండే కథలపై ఆసక్తి పెంచుకున్న వీరు తన పదిహేనవ ఏటనే కథలు వ్రాయటం ప్రారంబించారు. ఇప్పటివరకు వీరు ఐదు వందల కథలు వ్రాశారు. వీరు వ్రాసిన కథలు వివిథ తెలుగు పత్రికలలో ప్రచురితమయ్యాయి. ఆ కోవలో వీరి రాజధాని కథలు యువ మాస పత్రికలో, మా ఊరి కథలు పల్లకి వార పత్రికలో, అగ్రహారంకథలు ఆదివారం ఆంధ్ర జ్యోతి లో ప్రచురితమయ్యాయి. కథలతో పాటు వీరు 18 నవలలు కూడ వ్రాశారు. వాటిలో అగ్రహారం, శౌర్యచక్ర, చార్మినార్, ఇక్కడంతా క్షేమం వంటి నవలలు కూడ వ్రాసి పాఠకుల మన్ననలు పొందారు. అంతేకాకుండా వీరు సినిమా, టి
మహాభారత యజ్ఞం

మహాభారత యజ్ఞం అన్నది చిత్తూరు జిల్లా తొండమనాడు గ్రామంలో నిర్వహించే పద్దెనిమిది రోజుల ఉత్సవం. ఆంధ్ర ప్రదేశ్ చిత్తూరు జిల్లా శ్రీకాళహస్తికి దగ్గర తొండమనాడులో శ్రీవెంకటేశ్వర ఆలయాన్ని పాండవ సంతతికి చెందిన తొండమాన్ చక్రవర్తి నిర్మించాడన్నది ఒక గాథ. ఇక్కడ ప్రతి ఏటా చైత్ర, వైశాఖ మాసాలలో భారతంలోని పద్దెనిమిది పర్వాలను పద్దెనిమిది రోజులు పాటు ఉత్సవాలుగా భారత మహాయజ్ఞమే నిర్వహిస్తారు. చిత్తూరు జిల్లాలో అనేక గ్రామాలలో ద్రౌపది ధర్మరాజులస్వామివారి ఆలయాలు ఉన్నాయి. ధర్మరాజుస్వామి ఆలయ ప్రాంగణంలోనే పాండవుల కొయ్యబొమ్మలు పెట్టి యజ్ఞం చేస్తారు. ఈ సాంప్రదాయం ఇంకెక్కడ ఉండదు. ఈ మహాయజ్ఞం ధ్వజారోహణతో మొదలై దుర్యోధన వధతో ముగుస్తుంది. దీనిలో శ్రీకృష్ణలీలలు, పాండవజననం, బకాసురవధ, ద్రౌపది స్వయంవరం, సుభధ్రా కళ్యాణం, రాజసూయయాగం, విరాటపర్వం, ఉత్తర గోగ్రహణం, గయోపాఖ్యానం, శ్రీకృష్ణరాయబారం, కర్ణమోక్షం, దుర్యోధనవధ, ధర్మరాజు పట్టాభిషేకం వంటి ఘట్టాలు ప్రదర్శిస్తారు. ప్రతి ఘట్టం ఒక మహోత్సవమే. ద్రౌపదితో పాటు పాండవుల విగ్రహాలను ప్రత్యేకంగా అలంకరించి కళ్యాణోత్సవాన్ని ఘనంగా జరుపుతారు. బండికుంభం ఘట్టంలో భీమసేన పాత్రధారిని ప్రత్యేకంగా అలంకరించిన ఎడ్లబండిపై ఊరేగించి బూరి నైవేద్యాలు సమర్పిస్తారు. చివరిగా ఆలయం వద్ద భీమసేన, బకాసురుని యుద్ద దృశ్యాలు ప్రదర్శిస్తారు
అబ్రహాం లింకన్ హత్య

యునైటెడ్ స్టేట్స్ ఆఫ్ American 16th p resident అబ్రహాం లింకన్ ఏప్రిల్ 14, 1865 నాడు ఫోర్డ్స్ థియేటర్ లో అవర్ అమెరికన్ కజిన్ అన్న నాటకానికి హాజరవుతున్నప్పుడు గుడ్ ఫ్రైడే నాడు జాన్ విల్కీస్ బూత్ చేత హత్యకు గురయ్యారు. అమెరికా అంతర్యుద్ధం ముగిసిపోతూన్న సమయంలో ఈ హత్య జరిగింది. నార్త్ వర్జీనియాకు చెందిన కాన్ఫిడరేట్ సైన్య జనరల్ రాబర్ట్ ఇ. లీ లెఫ్టినెంట్ జెనరల్ యులిసెస్ ఎస్. గ్రాంట్, యూనియన్ ఆర్మీ ఆఫ్ పోటోమాక్ కు లొంగిపోయిన అయిదు రోజులకు ఈ హత్య జరిగింది. హత్యకు గురయిన తొలి అమెరికన్ ప్రెసిడెంట్ అబ్రహాం లింకన్. అంతకు 30 సంవత్సరాల ముందు 1835లో మరో ప్రెసిడెంట్ ఆండ్రూ జాక్సన్ పై విఫలమైన హత్యాయత్నం జరిగింది, ఆపైన 1864 ఆగస్టులో గుర్తుతెలియని హంతకుడు లింకన్ పైనే ఒక హత్యాయత్నం చేశారు. అంతర్యుద్ధంలో ఓటమి పాలైన కాన్ఫిడరేట్ ను పున:స్థాపించే పెద్ద కుట్రలో భాగంగా ప్రఖ్యాత రంగస్థల నటుడు జాన్ విల్కీస్ బూత్ లింకన్ హత్యకు కుట్ర, అమలు స్వయంగా చేపట్టారు. బూత్ తో పాటుగా ఈ కుట్రలో భాగస్తులు లూయీస్ పావెల్, డేవిడ్ హెరాల్డ్ సెక్రటరీ ఆఫ్ స్టేట్ విలియం హెచ్. సీవార్డ్ ను చంపేందుకు, జార్జ్ అట్జెరోట్ ఉపాధ్యక్షుడు ఆండ్రూ జాక్సన్ ను హత్యచేసేందుకు నియుక్తులైనారు. వెనువెంటనే పరిపాలనలోని ముగ్గురు ముఖ్యులను చంపడం ద్వారా, యునైటెడ్ స్టేట్స్ ఆఫ్ అమెరికా ప్రభుత్వం కొనసాగింపును దెబ్బతీసేందుకు కుట్రజరిగింది. అవర్ అమెరికన్ కజిన్ అన్న నాటకాన్ని చూస్తున్నప్పుడు వాషింగ్టన్ డి
హయావో మియాజాకి

హయావో మియాజాకి (宮崎 駿 Miyazaki Hayao?, born January 5, 1941)జపాన్ దేశానికి చెందిన సుప్రసిద్ధ బొమ్మల (యానిమేషన్) సినిమాల దర్శకుడు, రచయిత, నిర్మాత, జపాన్లో "మంగ" అని పిలువబడే బొమ్మల సినిమాలు రూపొందించడంలో సుప్రసిద్ధులు. మియజాకిని అమెరికాకు చెందిన ప్రసిద్ధ యానిమేటర్ "వాల్ట్ డిస్నీ" తో పోలుస్తారు. మియాజాకి తన తోటి యానిమేటర్ "ఇసావో తకహట" తో కలిసి "స్టూడియో గిబ్లి"ని నెలకొల్పారు. మియాజాకి తీసిన చిత్రాల్లో "స్పిరిటెడ్ అవే" అనే చిత్రం అకాడమీ అవార్డులలో యానిమేషన్ విభాగంలోఉత్తమ చిత్రంగా గెలుపొందింది. ఇప్పటికీ డిస్నీ యానిమేషన్ లేదా పిక్సార్ యానిమేషన్ సభ్యులు వారు నూతనంగా తీయబోయే చిత్రాలకు మియాజాకీ చిత్రాల నుండి ప్రేరణ పొందుతారు. స్పిరిటెడ్ అవే చిత్రం జపాన్లోనే అత్యధిక వసూళ్ళు సాధించిన చిత్రం. అప్పటి వరకు జపాన్లో అత్యధిక వసూళ్ళు సాధించిన టైటానిక్ చిత్ర రికార్డును స్పిరిటెడ్ అవే అధిగమించింది. మియాజాకి తీసిన చిత్రాల్లో ప్రముఖమైనవి, మై నైబర్ టొటొరో, నాసికా ఆఫ్ ద వాలి ఆఫ్ ది విండ్, ప్రింసెస్ మొనొనోకె, హౌల్స్ మూవింగ్ కాస్ట్ల్, ఇతర చిత్రాలు అమెరికాలో కూడా విశేష ఆదరణ పొందాయి.
అమెరికా అంతర్యుద్ధం

అమెరికా అంతర్యుద్ధం అమెరికా సంయుక్త రాష్ట్రాల ఐక్యత కోసం 1861 నుంచి 1865 దాకా సాగిన ఒక పౌర యుద్ధం. 1860 లో జరిగిన అమెరికా అధ్యక్ష ఎన్నికల్లో రిపబ్లికన్ల తరఫున అబ్రహాం లింకన్ అధ్యక్షుడిగా ఎన్నికయ్యాడు. ఆయన అమెరికాలో ఉన్న అన్ని ప్రాంతాలలో బానిసత్వాన్ని రద్దు చేయాలని భావించాడు. రిపబ్లికన్లు ఉత్తర ప్రాంతంలో ప్రాభల్యం ఉన్నవారు కాబట్టి ఆ రాష్ట్రాలు దీనికి అంగీకరించారు. కానీ జనవరి 1861 లో అమెరికాలో అప్పటిదాకా ఉన్న 34 రాష్ట్రాల్లో దక్షిణ ప్రాంతంలోని బానిసత్వాన్ని తప్పుగా భావించని ఏడు రాష్ట్రాలు తమ స్వాతంత్రాన్ని ప్రకటించుకుని కాన్ఫెడరేట్ స్టేట్స్ ఆఫ్ అమెరికా గా ఏర్పడ్డాయి. అవి ఏప్రిల్ 1861న ఆ రాష్ట్రాలు అమెరికా కోటను ముట్టడించాయి. చివరికి గెలవలేక 1865 లో తమ సేనలతో సహా లొంగిపోయాయి. ఈ యుద్ధం యొక్క మూలాలు అప్పటి అమెరికాలో అమల్లో ఉన్న బానిసత్వంలో ఉన్నాయి. కాన్ఫెడరసీ అనబడే దక్షిణాది రాష్ట్రాలు తమ ప్రాభల్యాన్ని పదకొండు రాష్ట్రాల దాకా విస్తరించుకున్నాయి. దౌత్యపరంగా మరేదేశాలు దీనిని అధికారికంగా గుర్తించలేదు. బానిసత్వం అమల్లో ఉన్నప్పటికీ సరిహద్దులోని కొన్ని రాష్ట్రాలు దానిని రద్దు చేయడాన్ని సమర్ధిస్తూ కేంద్రప్రభుత్వానికి తమ మద్ధతు ప్రకటించాయి. సుమారు నాలుగేళ్ళపాటు జరిగిన ఈ సుదీర్ఘ యుద్ధంలో సుమారు 750,000 మంది సైనికులు మరణించారు
రెంటాల వెంకట సుబ్బారావు

రెంటాల వెంకట సుబ్బారావు అత్యధ్యుత ప్రతిభాశాలి, ప్రజ్ఞాశాలి అయిన రచయిత. మద్రాసు హైకోర్టులో న్యాయవాదిగా పనిచేసేవారు. మద్రాసు సమాజంలో మొదటి తర గైడులు తయారుచేసిన వ్యక్తిగా సుపరిచితులు. ఈయన బి.ఎ. బి.ఎల్ చేసి మద్రాసు హైకోర్టులో ప్రాక్టీసు చేసారు. ప్రాక్టీసు చేస్తున్న రోజుల్లో ఈయన అపార ప్రజ్ఞను చూసిన ఇంగ్లీషు జడ్జీలు, న్యాయ శాస్త్రకోవిదులు, ప్రతిభాశాలురైన న్యాయవాదులు ఆశ్చర్యపడేవాళ్ళు. వేంకట సుబ్బారావు ప్రాక్టీసుకు స్వప్తి చెపుతున్నారని తెలిసి ఖిన్నుడై "అట్లా చేయవద్దు, నీవు త్వరలో హైకోర్టు జడ్జి పదవి నలంకరిస్తావు" అని ఒక ఇంగ్లీషు జడ్జి నచ్చచెప్పే లోగా సుబ్బారావు "నేను నా జీవిత కాలంలో ఆర్జించే ధనంకన్నా సంపదకన్నా మూడునాలుగేళ్ళలో ఎక్కువే సంపాదిస్తానని" ఆత్మవిశ్వాసంతో అలవోకగా ఆయన అభ్యర్ధన తోసిపుచ్చారు. రెంటాలవారు గొప్ప విద్వాంసుడు. తెలుగు జిల్లాల నుంచి ఏ పండితుడు, ఏ కవి, ఏ ప్రముఖుడు వచ్చినా ఆయన ఆదరించేవారు. వారింట్లోనే వసతి ఏర్పరచేవారు
సుబ్బరామయ్య మీనాక్షిసుందరం

సుబ్బరామయ్య మీనాక్షిసుందరం (12 అక్టోబరు 1913 – 13 ఆగస్టు 1968) భారతీయ గణిత శాస్త్రవేత్త. ఆయన ఉష్ణ కెర్నల్స్, పరావలయ పాక్షిక అవకలన సమీకరణాలలో విశేష కృషిచేసినవాడు. ఆయన "మీనాక్షిసుందరం-ప్లీజెల్ జీటా సమీకరణము"ను ప్రవేశపెట్టాడు. ఆయన ఆంధ్ర విశ్వవిద్యాలయంలో మాథమటికల్ ఫిజిక్స్ శాఖలో ఉపాధ్యాయునిగా జేరి, ఆ శాఖకీ తరవాత గణిత శాఖకీ అధిపతిగా, ప్రిన్స్‌టన్ లోని ఇనిస్టిట్యూట్ ఆఫ్ అడ్వాన్స్‌డ్ స్టడీస్ లో (I.A.S.) ఆరితేరిన పండితులతో పాటు పరిశోధకునిగా, ఆ తర్వాత సిమ్లాలో భారత ప్రభుత్వం స్థాపించిన అడ్వాన్స్‌డ్ ఇనిస్టిట్యూట్ లో అధ్యయనశీలిగా, ఆంధ్ర విశ్వవిద్యాలయం గుంటూరులో నెలకొల్పిన అనుబంధ కేంద్రానికి సంస్థాపక ప్రత్యేకాధికారిగా సేవలనందించారు. ఆయన ఆక్స్‌ఫర్డ్ యూనివర్సిటీ ప్రెస్ ప్రచురించిన టిపికల్ మీన్స్ (Typical Means) అన్న గణిత శాస్త్ర గ్రంథ సహరచయితగా యున్నారు. ఆయన కేరళ రాష్ట్రం లోని త్రిచూర్ లో అక్టోబరు 12 1913 న జన్మించారు. వారి పూర్వీకులు ఆంధ్రులు. వారి పూర్వీకుల ఇంటి పేరు కొట్ర. ఆంధ్ర వాచస్పత్యము రచయిత కొట్ర శ్యామలకామశాస్త్రి వీరి పూర్వీకులు
పీటర్ డింక్లిజ్

పీటర్ హయ్డెన్ డింక్లేజ్ (/ˈdɪŋklɪdʒ/,  జననం: 1969 జూన్ 11)  ఒక అమెరికన్ నటుడు. "ది స్టేషన్ ఏజెంట్ (2003)" మొదలుకొని, అతడు వేర్వేరు చిత్రాలలో, నాటకాలలో విభిన్న పాత్రలు పోషించాడు. 2011 నుంచి, డింక్లిజ్ HBO ధారావాహిక "గేమ్ ఆఫ్ థ్రోన్స్"లో టిరియన్ లానిస్టర్ పాత్రను పోషించాడు. ఇందుకుగాను ఇతనికి 2011 Emmy లో ఒక డ్రామా సిరీస్ లలో ఉత్తమ సహాయ నటుడు, 2011 Golden Globe Awardలో ఉత్తమ సహాయ నటుడు – సిరీస్, లఘు సిరీస్ లేక టీ.వీ ఫిల్ం, ఇంకను 2012 నుంచి 2014 వరుస Emmy పురస్కారాలు వరించగా, రెండవ సారి 2015 Emmy లో ఒక డ్రామా సిరీస్ లో ఉత్తమ సహాయ నటుడుగా బహుమతి గెలుచుకున్నాడు. డింక్లేజ్ తనను తాను ఒక మరుగుజ్జు గా గుర్తించుకున్నాడు.
బార్డోలి సత్యాగ్రహం

బార్డోలీ సత్యాగ్రహం ప్రస్తుత గుజరాత్ రాష్ట్రంలో 1928లో బ్రిటీష్ ప్రభుత్వానికి వ్యతిరేకంగా జరిగిన ప్రధానమైన సహాయ నిరాకరణోద్యమ, సత్యాగ్రహ ఉద్యమ ఘటన. భారత స్వాతంత్ర్యోద్యమ చరిత్రలో ఇది ఒకనొక ప్రధాన ఘట్టంగా పేరొందింది. వల్లభ్ భాయి పటేల్ బార్డోలీ సత్యాగ్రహాన్ని ప్రారంభించి, నేతృత్వం వహించారు. ఈ ఉద్యమ విజయంతో వల్లభ్ భాయ్ పటేల్ భారత జాతీయ కాంగ్రెస్ లోనూ, జాతీయోద్యమంలోనూ ప్రధాన నాయకుల్లో ఒకరిగా నిలిచారు. బీహార్లోని చంపారన్, గుజరాత్లోని ఖేడా ప్రాంతాల్లో పేద భారతీయ రైతులపై బ్రిటీష్ ప్రభుత్వం, వారికి సన్నిహితులైన భూస్వాముల (చంపారన్ లో యూరోపియన్లు) క్రూరత్వం, నిరంకుశత్వాలను నిరసిస్తూ మహాత్మా గాంధీ అక్కడి రైతులకు నాయకత్వం వహిస్తూ రెండు గొప్ప అహింసాయుతమైన తిరుగుబాట్లకు నేతృత్వం వహించారు. రెండు పోరాటాల్లోనూ విజయం సాధించడం వల్ల అక్కడి రైతులకు ఆర్థిక, పౌర హక్కుల విషయంలో మెరుగుదల కనిపించగా, భారతదేశ ప్రజలు ఉత్తేజితులయ్యారు. 1920ల్లో గాంధీ నాయకత్వంలోని భారత జాతీయ కాంగ్రెస్ సహాయ నిరాకరణోద్యమం ప్రారంభించింది. లక్షలాదిగా భారతీయులు బ్రిటీష్ వారికి వ్యతిరేకంగా తిరుగుబాటు చేశారు. ఈ క్రమంలో న్యాయవాదులు, ప్రభుత్వ ద్యోగులు వృత్తులు వదిలేశారు. విద్యార్థులు ప్రభుత్వ పాఠశాలలు, కళాశాలల నుంచి బయటకు వచ్చారు. ప్రభుత్వం ఇచ్చిన బిరుదులు, పెన్షన్లు, విదేశీ వస్త్రాలు, సరుకలు విడిచిపెట్టారు. బ్రిటీష్ చట్టాల నియంతృత్వాన్ని శాంతియుతంగా ధిక్కరించి భారత స్వరాజ్యం కోసం పోరాడారు